Document ID: /roh_data/filtered/fineweb-2-filterrobots_roh.jsonl.gz/43471

L'agid social na vegn betg scursanì en il chantun Berna. Cun passa 52% da las vuschs han ils votants e las votantas refusà in midament da la lescha correspundenta. Cun la lescha revidida avess il basegn fundamental pudì vegnir scursanì per 8 fin 30% sut las directivas da la Conferenza svizra da l'agid social. Il NA a la scursanida da l'agid social è ina surpraisa en il chantun che vegn dominà dals burgais.
Agid social na vegn er betg schlargià
Ils Bernais han dentant er refusà cun 56% ina proposta da la sanestra e da federaziuns professiunalas che vuleva schlargiar l'agid social. Tenor quella avessan persunas sur 55 onns che n'han betg pli il dretg sin prestaziuns da la cassa da dischoccupaziun survegnì il dretg sin prestaziuns supplementaras.
RR novitads 16:00